Jose Mourinho , stjóri Tottenham , líkti Son Heung-Min við brasilíska snillinginn Ronaldo eftir stórkostlegt mark Suður-Kóreumannsins gegn Burnley í gær . „ Jafnvel áður en hann skoraði þetta mark kallaði sonur minn hann Sonaldo , Sonaldo Nazario og í dag spilaði hann eins og Ronaldo , “ segir Mourinho og á þá við þann brasilíska en ekki landa sinn frá Portúgal , Cristiano Ronaldo . Son fékk boltann á eigin vallarhelmingi og labbaði fram hjá meirihluta leikmanna Burnley áður en hann skoraði af öryggi . Eitthvað sem Mourinho hefur séð áður . Mourinho var aðstoðarmaður Bobby Robson hjá Barcelona þegar Ronaldo var að stíga sín fyrstu skref þar . „ Það kom upp í huga minn þegar ég sá markið hjá Son . Þá varð ég þess heiðurs aðnjótandi að sitja við hlið Sir Bobby Robson þegar Ronaldo fékk boltann á eigin vallarhelmingi og skoraði mark sem var mjög líkt marki Son í dag . Stórkostlegt mark , “ segir Mourinho áður en hann hélt áfram að ausa Son lofi . „ Í gær hitti ég foreldra hans . Þar sá ég hvaðan hann fær þennan magnaða karakter . Hann er frábær og alltaf glaður , “ segir Mourinho . Hér fyrir neðan má sjá mark Ronaldo sem Mourinho talar um . Tottenham skorar endalaust undir stjórn Jose Mourinho .